Dienvidandrosa

Dienvidandrosa () ir Bahamu valstī ietilpstoša sala Atlantijas okeānā, valsts pēc platības trešā lielākā sala. Administratīvi ietilpst Dienvidandrosas distriktā, lielākā apdzīvotā vieta ir distrikta centrs Kempsbeja salas ziemeļaustrumu krastā. Apdzīvots ir tikai salas austrumu krasts, salas centrālo un rietumu daļu aizņem 2002. gadā dibinātais Vestsaida nacionālais parks.West Side National Park

 Ģeogrāfija 
Dienvidandrosa atrodas Lukaju arhipelāga ziemeļrietumos Androsas salu grupas dienvidos. Sala koraļļu izcelsmes, zema un purvaina. Krasti stipri izroboti, līčaini, plašas mangrovju audzes un koraļļu rifi. Salai raksturīgi tā sauktie «zilie caurumi» — ar okeāna ūdeni pildītas vertikālas alas. Valda tropu klimats ar vasaras temperatūru 27–29 °C un ziemas temperatūru 21–24 °C. Biežas viesuļvētras.

 Atsauces 

 Ārējās saites 

Kategorija:Bahamu salas
Kategorija:Atlantijas okeāna salas